Eddie Izzard: Dress to Kill (1999)    Ligi kahetunnine transvestiidist koomiku Eddie Izzardi stand-up show San Franciscos, kus ta puudutab selliseid teemasid nagu kristlus, impeeriumid, Neil Armstrong kuu peal jne.      Izzardi stand-up on vägagi nauditav. Ta on küll kergelt huvitava välimusega, kuid häirimise asemel annab see pigem juurde. Ma olen kunagi ära näinud ta "Definite Article" (aastast 1996), ning aeg-ajalt Youtube'ist erinevaid lõike vaatanud. Ühekorraga "Dress to Kill" ära vaadata oli ometi natuke vaevaline. Palju kohti oli, kus sai naerda, aga eks osad naljad  läksid n-ö. mööda juba enda rumaluse pärast (nt päris mitu minutit rääkis Izzard prantsuse keeles, mis mulle on üpris kauge). Kaks tundi nagu venisid natuke, ehk oli asi minu unisuses, aga ometi "Definite Article" jättis parema mulje (või ma mäletan valesti). Küll aga oli antud stand-up show's minu kõige lemmikumad kohad:  "Did I leave the gas on? No, I'm a fucking squirrel!"  "Thank you for flying Church of England, cake or death?"  "Bless me, Father, for I have sinned. I did an original sin.  I poked a badger with a spoon."    Kas just parim Izzardi esitus, küll aga leiab palju nalja siitki. Asjast huvitatud inimestele nii palju, et Viru Laseringis on see DVD täitsa olemas.    Hinnang: 7/10    Posted by: Shin